Na osnovu člana 223. Zakona o zdravstvenoj zaštiti (¨Službene novine Federacije BIH¨, broj: 46/10) i člana 63. Statuta Komore magistara farmacije Tuzlanskog Kantona, **Skupština Komore magistara farmacije Tuzlanskog kantona**, na **VIII redovnoj sjednici** održanoj 04.03.2020. godine **donosi**:

**IZMJENE I DOPUNE**

**S T A T U T A  
KOMORE MAGISTARA FARMACIJE TUZLANSKOG KANTONA**

**Član 1.**

Član 24. mijenja se i glasi: „Skupština je najviši organ Komore.

Članovi Komore su podijeljeni u izborne jedinice prema Pravilniku o izboru i opozivu tijela Komore magistara famracije Tuzlanskog kantona.

U izbornu jedinicu su udruženi magistri farmacije za svaku pojedinu zdravstvenu ustanovu, te druge organe, organizacije iz oblasti zdravstva, odnosno interesne grupacije koje su specifičnog karaktera.

Izborna jedinica mora sadržavati barem toliko magistara farmacije, da imaju pravo barem jednog predstavnika u Skupštini Komore.

Mandat delegata u Skupštini traje četiri (4) godine s mogućnošću ponovnog izbora.

Delegat u Skupštini zastupa stajalište magistara farmacije iz svoje izborne jedinice.

Ako delegat ne obavlja svoju funkciju ili je obavlja u suprotnostima sa stajalištima magistara farmacije svoje izborne jedinice, kada prestanu obavljati poslove magistra farmacije u izbornim jedinicama koje zastupaju, kada napuste prebivalište na području Kantona ili kada neopravdano ne dolaze na sjednice Skupštine, mogu biti razriješeni dužnosti i za vrijeme trajanja mandata, o čemu odluku donosi Skupština.

U slučajevima iz prethodnog stava, na mandatni period do isteka mandata Skupštine, na prijedlog članova izborne jedinice imenuje se novi delagat Skupštine.“

**Član 2.**

U članu 26. stav (3), riječi „članova Komore“ zamjenjuje se riječima:„delegata Skupštine“.

**Član 3.**

U članu 28. stav (1), riječi „članova Skupštine“ zamjenjuje se riječima:„izabranih delegata Skupštine“

**Član 4.**

Član 29. mijenja se i glasi: „Skupština može punovažno odlučivati ukoliko sjednici prisustvuje preko 50% izabranih delegata Skupštine (nadpolovična većina);

Odluka Skupštine je punovažna ako je za nju glasala nadpolovična većina (50%+1) ukupnog broja prisutnih delegata na sjednici Skupštine koja ima kvorum.“

**Član 5.**

Član 33. mijenja se i glasi: „Komorom upravlja Upravni odbor koji sprovodi oduke i zaključke Skupštine, odnosno smjernice koje donosi Skupština Komore.

Upravni odbor ima 7 (sedam) članova i čine ga predstavnici:

* Privatni sektor 4 člana
* Javni sektor 3 člana

Odluku o imenovanju članova Upravnog odbora donosi Skupština Komore, a na osnovu provedenih izbora, u skaldu sa Pravilnikom o izboru i opozivu tijela Komore.

Članovi Upravnog odbora, na prvoj konstituirajućoj sjednici, između sebe biraju predsjednika Upravnog odbora.“

**Član 6.**

Član 64. Briše se

Dosadašnji član 65. postaje čaln 64. a član 66. postaj član 65.

**Član 7.**

U dosadašnjem članu 65. stav (2) Briše se

**Član 8.**

Ove izmjene i dopune Statuta stupaju na snagu danom usvajanja od strane Skupštine Komore.

**PREDSJEDAVAJUĆA**

**SKUPŠTINE KOMORE MAGISTARA FARMACIJE TK**

**Halilović Eldina, mr.ph.**

**Aida Smajić, mr.ph.**

**Broj: 01-340/20**

**Tuzla, 04.03.2020.godine**